Kuben yrkesarena

**Kuben yrkesarena** er et kompetansesenter for yrkesfaglig opplæring i Kabelgata ved Økern næringspark i Bydel Bjerke. Arenaen har hatt fra opp mot 3&nbsp;000 elever elever, lærlinger og studenter fordelt på tre opplæringsinstitusjoner. Den største er Kuben videregående skole med over 1&nbsp;800 elever, mens Fagskolen Oslo har drøyt 700 studenter. Lærlingsenteret i Oslo som har flere hundre lærlinger innom på kortere opplæring og gjennomføring av fag- og svenneprøver fordelt over hele skoleåret. Direktør for arenaen er Remi Pettersen. Han leder arenaen sammen med rektor Kjell Ove Hauge for den videregående skolen og rektor Kirsti Andresen for fagskolen. 

Utdanningsetaten i Oslo omtaler yrkesarenaen som «Oslo kommunes storsatsing på yrkesfaglig opplæring», og Kuben er med investeringen på 2 milliarder kroner Norges dyreste videregående skole.. Plasseringen i Økern næringspark hvor Standard Telefon og Kabelfabrik i sin tid lå, og som nærmeste nabo til Hotell&nbsp;33 og tett på bedrifter og opplæringskontorer, er tenkt å legge til rette for et unikt og tett samarbeid med bransjen. Den ligger også sentralt med tanke på offentlig kommunikasjon mellom stasjonene Økern og Risløkka på T-banens linje&nbsp;5. Skolen er utformet med bibliotek, Kuben fleridrettshall, administrasjon og servicefasiliteter, kantine, auditorier og lysfylte «minglearealer». På plan fire er det tilgang til en større takterrasse som fungerer som skolegård, med benker, plen og egen ballbinge for basketball. Elevrådet har eget rom sentralt plassert i myldreområdet.

Parkeringsplasser for nær 250 biler i tillegg til sykler er tilrettelagt i byggets kjeller, sammen med tekniske rom. Parkeringen driftes av APCOA.

## Kuben kurs- og teknologisenter
Kuben kurs- og teknologisenter (KKT) er etablert som en selvstendig enhet ved Kuben yrkesarena. KKT skal dekke kompetansebehov i offentlig og privat sektor, basert på teoretisk kunnskap og praktiske øvelser. KKT samarbeider nært med de tre opplæringsinstitusjonene ved Kuben yrkesarena, og tilbyr utleie av auditorier, møterom, klasserom og Teknologisentret som er opprettet ved arenaen. 

## Arkitektur
Bygget er tegnet av arkitektfirmaet Arch Uno. Med en lengde på 144 meter og en grunnflate på 10&nbsp;000&nbsp;m² er bygget om lag 42&nbsp;300&nbsp;m² fordelt på 6 etasjer. Bygget har kapasitet for 2000 elever og studenter. Entreprenør for utførelsen var AF Gruppen. 

Arkitektfirmaene Arch Uno og Arkitektpartner AS fikk oppdraget med å utforme et fleksiblet, åpent og funksjonelt undervisningsbygg. Plasseringen i et av Oslos gamle industriområdet har påvirket arkitekturen. Fasaden er kledd i mørk tegl dekket av svart forpatinert Anthrazink, patinert kobber og glassfasadesystemer med aluminiumsprofiler. Det er valgt materialer som vil bli preget av vær og vind, og vil endre skyggetoner i årenes løp. Alle tekniske anlegg har energieffektive løsninger, lys og ventilasjon er behovsstyrt, og bygget er koblet til Oslos fjernvarmenett. De tre øverste etasjene har doble glassfasader for å redusere varmetap og støy. Det er også utstrakt bruk av lydabsorbenter i byggets himlinger og i veggflater.  

15. oktober 2014 ble Kuben tildelt Oslo Bys arkitekturpris. Det var første gang en offentlig skole mottok prisen. Skolen vant finalerunden mot prosjektene *The Green House* på Dælenenga og Gregers Grams vei 13.

### Logo
Kubens logo er sentral i den visuelle profilen, og er utformet som et helt alfabet av særpregende fonter. For dette fikk Kuben Merket for god design 2014 fra Norsk Designråd.

Juryens uttalelse påpekte blant annet:  

### Kunst i Kuben
Med støtte fra Kulturetaten og Kunst i offentlige rom (KORO) ble det etablert et eget kunstprosjekt for Kuben, kalt *Kunst i Kuben*. Blant kunstnere som fikk levere verket er performancekunstneren Kurt Johannessen. Han har bidratt med nynorske tekster som er integrert i bygget gjennom tre hoveddeler. Fortellingene *Glubusen* og *Ho* er korte fortellinger plassert høyt på glassfasadene på hver side av hovedinngangen. Fire substantiv er perforert i veggflater i skolens foajé og verker *Eg er* er korte tekster plassert på speil på skolens toaletter. Kjell Bjørgeengen står bak to større videoinstallasjoner som er integrert gjennom en rekke skjermer plassert etter hverandre i foajeens vegger. Verkene *Her I* og *Her II* viser en blanding av abstrakte bilder og bilder fra skolens arkitektur.

Verkene *Atlas*, *Verk U* og *Verk V* er betongelementer i form av sirkler og ellipser plassert i bakken ved inngangspartiet og i gressplenen på skolens takterrasse. Disse er laget av May Elin Eikaas Bjerck. Kristoffer Myskja står for to mekaniske kunstverk. Et av kunstverkene, *Governors*, består fire mekaniske skulpturer plassert i montere foran verkstedshallene langs lengden av bygget. Bevegelsene er finurlig drevet av en luftkompressor og luftsstrømmen reguleres mellom verkene. Det andre kunstverket henger fra taket i foajéen og består av et nettverk av tynne metallstrimler som beveger seg via en rekke mikroprosessorer som trekker og slipper kryssene i nettverket. Skulpturen er uten tittel fra kunstneren, men har fått navnet *Bølgen* av skolens elever på grunn av bevegelsene.

## Historie
Utdanningsetaten i Oslo har hatt en rekke tiltak for å styrke yrkesfagenes posisjon i byen. I 2006 begynte de første skissearbeidene med en mulighetsstudie for å etablere en nyvinning innen fag- og yrkesopplæring. Det ble tidlig besluttet at Sogn videregående skole skulle opphøre og utdanningstilbud med personell flyttet til ny skole i Økernområdet. Ferdigstilling av bygget er utsatt flere ganger. Oslo bystyre hadde først vedtak på at skolen skulle stå klar til skolestart i 2010. Byggestart ble utsatt og mål om ferdigstilling flyttet til 2012, før den igjen ble flyttet til 2013. Grunnsteinen ble lagt ned 9. juni 2011 av byrådsleder Stian Berger Røsland. 19. august 2013 ble skolen åpnet av Erna Solberg og Kristin Skogen Lund.

### Valg av navn
Utdanningsetaten brukte prosjektnavnet *Risløkka kompetansesenter for yrkesfag*, selv om bystrøket Risløkka geografisk sett ligger på nordre, og motsatt side av Østre Aker vei. Bydel Bjerke bestemte den 10. mars 2011 at navnet på skolen skal være Kuben videregående skole. Bestemmelsen kom etter at bydelsutvalget først ønsket et navn med lokal tilknytting, *Kabelgata videregående skole*, noe som skapte misnøye og stort engasjement fra elevene ved Sogn videregående skole. Det var elevrådet ved Sogn som vant frem med navneforslaget Kuben yrkesarena.

## Oppmerksomhet
 
* 2014, 15. oktober: Kuben ble tildelt *[[Oslo kommunes pris for god byarkitektur|Oslo Bys arkitekturpris]]*. For første gang tildelt en offentlig skole.
* 2014: Kuben ble tildelt *[[DOGA-merket for design og arkitektur|Merket for god design]]* fra Norsk Designråd, for særpregede fonter i skolens logo og visuell profil og utformet som et helt alfabet.
* 2017, mars: Kuben var vertskap for presentasjon av Perspektivmeldingen 2017. Statsminister Erna Solberg og Finansminister Siv Jensen hold sin pressekonferanse på Kuben.
* 2018, september: Den norske dramaserien «17» produsert av NRK P3 har premiere, med en rekke scener filmet på Kuben og med Kubenelever som statister. 
* 2018, oktober: Fagskolen tildeles *Gullhammeren*, i kategorien kompetanse, Utdelt av Kommunal- og moderniseringsdepartementet. 
* 2019, januar: Kuben vgs mottar Benjaminprisen for sitt helhetlige og systematiske arbeid mot rasisme og diskriminering.
* 2019, 12. august: Den norske dramaserien Beforeigners produsert av HBO Nordic har premiere, med flere scener filmet på Kuben, i auditorium og på takterrassen. 
* 2019, oktober: Den norske dramaserien «18» produsert av NRK P3 har premiere, med en rekke scener filmet på Kuben og med Kubenelever som statister. 
* 2019, november: Fagskolen vinner *Utdanningskvalitetsprisen for høyere yrkesfaglig utdanning 2019* for tiltaket Digital samhandling. Utdelt av DIKU
* 2021, juni: Jonas Gahr Støre brukte Kubens takterrasse til å presentere Arbeiderpartiets løfte om 40 tiltak på 100 dager dersom de vinner valget.
* 2022, juli: Kuben vgs vinner JA Europas *The Entrepreneurial School Awards 2022*
* 2023, august: Kuben gir ut jubileumsboka, *Kuben 10 år - En jubileumsbok for Kuben videregående skole*.
* 2025, april: Kunnskapsdepartementet ved forsknings- og høyere utdanningsminister, Sigrun Aasland, la frem Fagskolemeldingen fra Kubens foaje. Meldingen gav retning for regjeringens videre satsing på fagskoleutdanning, for å imøtekomme økende kompetansebehov.
* 2025, september: Den siste partilederdebatten før Stortingsvalget 2025 ble sendt direkte på NRK fra Kuben, og hadde over  seere.

## Referanser




## Eksterne lenker
* 
* byggenytt.no presenterer Kuben yrkesarena i bilder

## Galleri

Fil:2013-05 Kuben02.jpg| Nordveggen til Kuben, mot Østre Aker vei. Merk speilbilde av logoen til nabobygget Quality Hotel 33 i vinduet. 
Fil:2013-05 Kuben05.jpg| Skolens foajé og kantine ved hovedinngangen. 
Fil:2013-07 Kuben idrettshall.jpg|Kuben idrettshall 
Fil:2014-05 Sentralen.JPG|Skolens største auditorium rommer 300 personer.
Fil:140824 Kuben Bibliotek.JPG|Skolens bibliotek.  
Fil:2014-05 Governors.JPG|Governors, mekaniske skulpturer ved verkstedshallene. 
Fil:140824 Kuben Veggtekst.JPG|Skolens foajé med inskripsjon «Det Gløymde» i veggen. 
Fil:2014-05 Foaje med Det Innarste.JPG|Skolens foajé med inskripsjon «Det Innarste» i veggen.